b'\n_START_ARTICLE_\nBenjihyppy\n_START_SECTION_\nBenjihypyn riskit ja onnettomuudet maailmalla sek\xc3\xa4 Suomessa\n_START_PARAGRAPH_\nBenjihyppy on riskeilt\xc3\xa4\xc3\xa4n verrattavissa kiipeilyyn, laskuvarjohyppyihin ja muihin vastaaviin korkealla suoritettaviin lajeihin; eli oikein tehtyn\xc3\xa4 se on t\xc3\xa4ysin turvallinen. Useimman hypp\xc3\xa4\xc3\xa4j\xc3\xa4n kannalta ongelma ja riski liittyy siihen, ett\xc3\xa4 h\xc3\xa4n ei itse tied\xc3\xa4 mit\xc3\xa4\xc3\xa4n lajista ja asettaa itsens\xc3\xa4 t\xc3\xa4ysin j\xc3\xa4rjest\xc3\xa4v\xc3\xa4n ryhm\xc3\xa4n ammattitaidon, osaamisen ja tarkkaavaisuuden armoille._NEWLINE_Maailmalla tapahtuneet onnettomuudet ovat k\xc3\xa4yt\xc3\xa4nn\xc3\xb6ss\xc3\xa4 kaikki j\xc3\xa4rjest\xc3\xa4jien ammattitaidon herpaantumisen tai puuttumisen syyt\xc3\xa4. Hypp\xc3\xa4\xc3\xa4j\xc3\xa4 pystyy omalla v\xc3\xa4\xc3\xa4r\xc3\xa4ll\xc3\xa4 toiminnallaan aiheuttamaan my\xc3\xb6s vaaratilanteita, mutta ne ovat \xc3\xa4\xc3\xa4rimm\xc3\xa4isen harvinaisia._NEWLINE_Eniten kuolemantapauksia sattui tiett\xc3\xa4v\xc3\xa4sti noin 10-15 vuotta sitten Thaimaassa, kun turisteja ammuttiin katapulttina maasta kohti yl\xc3\xa4ilmoja. K\xc3\xb6ysi venytettiin liian kire\xc3\xa4lle ja asiakkaita menehtyi siit\xc3\xa4 aiheutuneissa vaaratilanteissa._NEWLINE_Suomessa ei ole tapahtunut yht\xc3\xa4\xc3\xa4n kuolemantapausta eik\xc3\xa4 edes "l\xc3\xa4helt\xc3\xa4-piti"-tilannetta. Pieni\xc3\xa4 nirhaumia, haavoja ja rev\xc3\xa4ht\xc3\xa4misi\xc3\xa4 tai muita sellaisia sattuu muutamia joka kes\xc3\xa4. Kevyen hypp\xc3\xa4\xc3\xa4j\xc3\xa4n selk\xc3\xa4 saattaa kipeyty\xc3\xa4, jos k\xc3\xa4yt\xc3\xb6ss\xc3\xa4 oleva k\xc3\xb6ysi on liian paksu (eli ei jousta riitt\xc3\xa4v\xc3\xa4sti), mutta suomalaisilla ryhmill\xc3\xa4 on useimmiten k\xc3\xa4yt\xc3\xb6ss\xc3\xa4 monia eripaksuisia k\xc3\xb6ysi\xc3\xa4. My\xc3\xb6s silm\xc3\xa4t joutuvat hypyss\xc3\xa4 kovalle rasitukselle sill\xc3\xa4 seurauksella, ett\xc3\xa4 pienet vauriot ovat mahdollisia.'